कमरा मिगी थोई गेआ। में जाइयै उत्थें बेई गेआ ते भोजन आनने आले गी बलगन लगा। उस होटलै च कोई मते यात्री नईं हे। थोड़े चिरै बाद जांस्टन आपूं गै आए ते बोले: “तुन्दा भोजन कमरे च गै भेजी देने दी गल्ल आखियै मेरे मनै च इक संकोच बनेआ रेआ हा। सै, में जाइयै अपने गाहकें कन्ने गल्ल कीती। उनें आखेआ ऐ जे उनेईं उस कमरे च जाइयै ग तुन्दे भोजन करने बारै कोई इतराज नईं ऐ। दुए, तुस जिन्ने दिन इत्थें रौहना चाहगे ओ रेई सकदे ओ। इस करी हुन तुस भोजन खाने आस्तै भोजन शाला च आई सकदे ओ।”